**ΕΓΓΡΑΦΕΣ-ΑΝΑΝΕΩΣΕΙΣ ΕΓΓΡΑΦΩΝ-ΜΕΤΕΓΓΡΑΦΕΣ ΣΤΑ ΕΠΑΛ ΓΙΑ ΤΟ ΣΧΟΛ ΕΤΟΣ 2017-2018**

Οι μαθητές/τριες που επιθυμούν **να εγγραφούν, να ανανεώσουν την εγγραφή τους ή να μετεγγραφούν** σε οποιαδήποτε τάξη Ημερησίων και Εσπερινών ΕΠΑ.Λ για το σχολικό έτος 2017-2018, **υποβάλλουν «Ηλεκτρονική Δήλωση Προτίμησης για τα ΕΠΑ.Λ.»**, **μέσω της εφαρμογής e-epal** στην ηλεκτρονική διεύθυνση: **https://e-epal.minedu.gov.gr**, συμπληρώνοντας όλα τα απαραίτητα στοιχεία, **από τη 19η Ιουνίου έως την 23η Ιουνίου 2017.** Στην περίπτωση ανήλικων μαθητών/τριών την ηλεκτρονική δήλωση προτίμησης καταθέτουν οι κηδεμόνες τους.

Για την είσοδο στην εφαρμογή e-epal, είναι απαραίτητοι οι **κωδικοί taxis (Εφορίας)**. Στην περίπτωση ανήλικου/ης μαθητή/τριας ή ενήλικου προστατευόμενου μέλους ο/η οποίος/α δε διαθέτει κωδικούς taxis, χρησιμοποιούνται οι κωδικοί taxis του γονέα ή κηδεμόνα ή του κατά το νόμο υπεύθυνου αντίστοιχα. Στην περίπτωση αυτή, απαιτείται αποδεικτικό έγγραφο δημόσιας αρχής κατά τη διαδικασία της εγγραφής στο σχολείο.

Επίσης, στην περίπτωση κατά την οποία οι αιτούντες/αιτούσες δε διαθέτουν **κωδικούς taxis, οφείλουν να προβούν σε όλες τις απαραίτητες ενέργειες προκειμένου να τους αποκτήσουν έγκαιρα.**

Κατά την υποβολή της ηλεκτρονικής δήλωσης προτίμησης καταχωρίζονται στοιχεία όπως:

1. Το e-mail του κηδεμόνα ή του/της ενήλικου/ης μαθητή/τριας.
2. Τα ατομικά στοιχεία του κηδεμόνα.
3. Η τάξη την οποία ολοκλήρωσαν και τους δίνει τη δυνατότητα να εγγραφούν στο ΕΠΑΛ, το σχολείο προέλευσης και το τελευταίο έτος φοίτησης.
4. Η επιλογή για εγγραφή στην Α΄ Τάξη ή στον Τομέα της Β΄ Τάξης ή στην Ειδικότητα της Γ΄ Τάξης ημερησίων και εσπερινών ΕΠΑ.Λ. ή της Δ΄ τάξης εσπερινών ΕΠΑ.Λ.
5. Η επιλογή **έως τριών (3**) ΕΠΑ.Λ.
6. Τα ατομικά στοιχεία του/της μαθητή/τριας

**Σημειώνεται ότι:**

* Όσοι/όσες μαθητές/τριες έχουν προαχθεί από τάξη του ΕΠΑ.Λ. έχουν τη δυνατότητα να επιλέξουν πρώτη τη σχολική μονάδα στην οποία φοιτούν και στην οποία **έχουν προτεραιότητα εγγραφής**.
* Οι κηδεμόνες των ανηλίκων μαθητών/τριών και οι ενήλικοι/ες μαθητές/τριες πρέπει να γνωρίζουν ότι **η κατάταξη τους σε ΕΠΑ.Λ προτίμησής τους θα γίνει με βάση τη σειρά προτίμησης** που δηλώθηκε και θα γίνει σε Τάξεις, Τομείς και Ειδικότητες που πληρούν τις προϋποθέσεις λειτουργίας τους.
* Μετά την οριστική κατάταξή τους σε συγκεκριμένο ΕΠΑ.Λ οι ενδιαφερόμενοι/ες θα ενημερωθούν **μέσω της εφαρμογής e-epal** στην ηλεκτρονική διεύθυνση: https://e-epal.minedu.gov.gr και **οφείλουν να παρουσιαστούν από την 26η έως την 30ή Ιουνίου 2017 για την οριστική εγγραφή, ανανέωση εγγραφής ή μετεγγραφή στη σχολική μονάδα που επιλέχθηκαν** προσκομίζοντας όσα δικαιολογητικά απαιτούνται κατά περίπτωση.

Οι μετεξεταστέοι/ες μαθητές/τριες Γυμνασίων, ΓΕ.Λ., ΕΠΑ.Λ. οι οποίοι/ες περιμένουν την έκδοση αποτελεσμάτων από τη δεύτερη εξεταστική περίοδο του Ιουνίου και όσοι/ες δεν έχουν υποβάλει ηλεκτρονική δήλωση προτίμησης για λόγους ανωτέρας βίας, έχουν τη δυνατότητα υποβολής ηλεκτρονικής δήλωσης προτίμησης για τα ΕΠΑ.Λ. από την **1η έως την 7η Ιουλίου 2017**.

Οι εν λόγω ενδιαφερόμενοι/ες αφού ενημερωθούν μέσω της εφαρμογής e-epal στην προαναφερόμενη ηλεκτρονική διεύθυνση για το ΕΠΑ.Λ. της κατάταξής τους, θα πραγματοποιήσουν την εγγραφή τους στα ΕΠΑ.Λ. την ημέρα λειτουργίας τους, από τη **10η έως τη 17η Ιουλίου 2017.**

Οι αιτούντες/αιτούσες έχουν τη δυνατότητα διαγραφής της ηλεκτρονικής δήλωσης και υποβολής νέας κατά τις ημερομηνίες υποβολής της ηλεκτρονικής δήλωσης.

Οι παραπεμπόμενοι/ες μαθητές/τριες στην ειδική εξεταστική περίοδο του Σεπτεμβρίου, δύνανται να εγγραφούν από την **1η έως την 11η Σεπτεμβρίου 2017.**

**Οι γονείς/κηδεμόνες των μαθητών/μαθητριών καθώς και οι ίδιοι οι μαθητές/μαθήτριες μπορούν να προσέρχονται στο σχολείο με τους κωδικούς της Εφορίας, τις ημέρες 19, 22 και 23 Ιουνίου και ώρες 8:30-13:30 για να τους παρασχεθεί όποια βοήθεια χρειαστεί για την ηλεκτρονική υποβολή.**

**Υπενθυμίζουμε ότι οι εγγραφές θα γίνονται στο σχολείο 26 με 30 Ιουνίου και ώρες 8:30 -13:30**

Τηλέφωνα επικοινωνίας: 2810360741

2810323357

e-mail: [mail@2epal-irakl.ira.sch.gr](mailto:mail@2epal-irakl.ira.sch.gr)

Ιστοσελίδα: http://2epal-irakl.ira.sch.gr